Mu tänase külalise sõnul on lihtne häälestada end taeva lainepikkusele,
kui ühendada omavahel palve, ülistus ja muusika.
Jumal ütles talle, et ta võib saada osa taevalikust atmosfäärist
tänu ülistusmuusika CD'dele,
et saada kiireid palvevastuseid.
Olete ka huvitatud?
Kas on olemas üleloomulik meile tundmatu maailm?
Kas on elu pärast surma?
Kas on varjatud pimeduse jõude,
mis üritavad blokeerida Jumala õnnistusi su elus?
Kas inglid on olemas, kaitstes meid üleloomulikult
ja tehes relvituks me vaenlased?
Kas me saame unenägudes taevaseid sõnumeid?
Kas me saame avada iidseid, üleloomulikke saladusi?
Kas Jumal on tabamas maad tervenemislainetega?
Sid Roth on üle 40 aasta uurinud üleloomulikku maailma.
Liitu koos Sidiga vaatamaks saadet: "See on üleloomulik“!
Enamus teist on kindlasti kuulnud Kent Henry'st.
Ta ütles mulle äsja, et ta on teinud 60 ülistusplaati.
Miski, mida ta on teinud 42 aastat -
juhtinud kirglikult usklikke Jumala ligiollu.
Usun, et see on teiegi igatsus - te tahate ju ka olla Jumala ligiolus.
Kuid läheme ajas veidi tagasi.
Oled teinud seda kõike 42 aastat.
Olid 19-aastaselt nii sportlane kui rokkmuusik.
Arvasid kindlasti,
et kogu maailm on su ees valla, sest kõik läks nii ladusalt.
Aga samas olid masendunud.
Nii oli.
Peale tippsportlaseks ja bändi põhilauljaks olemist
tabas mind depressioon.
Ma pidasin end maailma valitsejaks,
aga Jeesus päästis mu elu 4 aastat hiljem.
Üks pere, keda tundsin, rääkis mulle Jeesusest.
Lugesin läbi traktaadi "Neli vaimulikku seadust"
ja andsin oma elu Jeesusele.
Ta vabastas mind depressioonist
ja olen peale seda olnud üks rõõmus sell.
Kuid sa ka nägid Jeesust, kui olid 19-aastane?
Mis juhtus?
Tore, et küsisid.
Mu ema töötas 42 aastat iluhooldajana.
Mul olid tol ajal pikad juuksed
ja ma kuivatasin neid kord hilja õhtul ta ilusalongis.
Lugesin seda traktaati "Neli vaimulikku seadust"
ja viskasin selle siis maha.
Miski ütles: "Võta see üles" ja ma lugesin seda uuesti,
kus oli juttu Jumala armastusest ja Jeesuse vastu võtmisest.
Ütlesin siis: "Jeesus, ma isegi ei tea, kas oled päriselt olemas,
aga palun tule mu ellu!"
Ja korraga Ta ilmus mulle seal ema ilusalongis peegli kaudu
seistes mu ees ja öeldes:
"Sa oled mu poeg ja ma armastan sind."
See uskumatu üleloomulik kogemus muutis mind täiega
ja Jeesus tahab pakkuda seda kõigile, kes vaid hüüavad Tema poole.
See oli küll ammu aega tagasi,
aga ma küsin alati, milline Ta välja nägi?
Tal oli valge rüü seljas
ja kuldne vöö või midagi sarnast.
Tal olid ka pruunid juuksed.
Kuid Ta ei kõnetanud mind mitte oma suu, aga silmadega.
See oli täiega metsik,
sest ma ei osanud midagi sellist oodata.
Kuid Jumala arm lihtsalt võttis mu enda embusse.
Ta ei teinud seda küll füüsiliselt
ja samas tundsin end täiega kui Tema embuses ja Tema pojana.
See oli midagi nii ilusat.
Siis aga said sa Püha Vaimuga täidetud
ja sa said oma palvekeele.
Ühest kenast baptistist ei piisanud -
su eest palvetasid nii baptist kui katoliiklane
ja sa said neilt mõlemalt parima.
Said vist usklikuks samal ajal, kui mina
ja ainukesed, kes tol ajal tõesti Pühas Vaimus liikusid,
olid katoliiklastest karismaatikud.
- Nii oli.
Mida sa kogesid, kui nad su eest palvetasid?
Olin seal ühes ülikooli linnakus, Newmani majas.
Palvetasin ühismissa ajal koos kõigi teistega,
kes igatsesid saada täidetud Püha Vaimuga
ja rääkida keeltes.
Seal oli väga vaikne.
Kuid peale missat tulid minu juurde Püha Vaimuga täidetud baptist Steve
ja Püha Vaimuga täidetud naine nimega Maggie.
Nad küsisid, kas tahan saada täidetud Püha Vaimuga
ja ütlesid, et palvetavad mu eest, sest see on igati võimalik.
Võtsin oma nahktagi seljast,
kuid nad ütesid, et peaksime minema alla keldrisse.
Mõtlesin: "No kui Püha Vaim on keldris..."
Teate küll neid kummituslugusid keldrites.
Kuid me läksime alla keldrisse
ja ma olin hämmingus palvekeelest, milles nad palusid.
Selline tunne oli nagu nad oleks välistudengid.
Ja siis ütles Steve:
"Ära kuula enam meid, vaid vaata Issanda peale."
Niipea, kui seda tegin, täitis Püha Vaim mind täiega
ja otsekui üks värske õli voolas üle minu
ja ma hakkasin ka vaimus palvetama.
Praegu, kui sellest rääkisid, kogesin tugevalt Jumala ligiolu.
Kujutan ette, et osa teist koges seda sama.
See lihtsalt oli nii kogetav.
Kui üks soe õli voolas mu üle ja ma hakkasin ka keeltes palvetama.
See lihtsalt voolas ja oli mu meelest täiega imeline.
Seal oli üks armas naine, kes ütles mulle,
et keeltes rääkimine on meie palvekeel.
Nii tahan tuletada ka me vaatajatele meelde,
et keeltes rääkimine on palvekeel,
mida kasutada, kui sa ei tea, mida paluda.
Olen kasutanud seda igapäevaselt.
Olin toidupoes, ostes pähklivõid ja Domino küpsiseid,
ise samal ajal vaimus palvetades.
Inimesed, kes seda kuulevad, peavad mind välismaalaseks
ja seda ma olengi, sest me päris kodu on taevas.
Nii tahan julgustada kõiki võtma oma palvekeeles tuurid üles.
Aasta peale seda sai sinust ülistusjuht
ja 5000 noort said selle läbi päästetud ning Püha Vaimuga täidetud.
Teil olid teenistused korra nädalas,
kuhu tuli korraga kokku 1500-2000 inimest!
Mis neid noori sinu arvates tõmbas?
Sest selline hulk ei tule kokku lihtsalt niisama.
See toimus aastatel 1974-1976.
Muide, ma sain Püha Vaimuga ristitud aprillis, 1974.
Kaks kuud hiljem kutsuti mind ülistust juhtima.
2,5 aastat peale seda
hakkas suur hulk noori päästetud saama.
Meil oli igal laupäeva õhtul k 19.00-22.30 koos 1500 inimest.
Püha Vaimu tuul ja ülistuses voogavad lained
olid lihtsalt vastupandamatud,
kuna Jeesus on vastupandamatu.
Noored jätsid oma patuse eluviisi
ja said me koosolekutel päästetud ning Püha Vaimuga täidetud.
Kogu see lugu kestis pea 3 aastat.
Usun täiega, et Püha Vaimu tuuled muutsid inimeste südameid.
Nii nagu ka ülistus.
Jumal ütles, et näitab mulle midagi ülistuse kohta.
Mäletan, kuidas juhtisin ülistust - mina kitarril ja klaver taustaks.
Pöörasin ümber ja hüüdsin: "Las bänd mängida!"
Nad võtsid täistuurid üles ja ma mõtlesin:
"Appi, kas selline asi on üldse kirikus lubatud?"
Kuid siis leidsin sõna "zamar" -
üks 7'st heebrea sõnast, mis tähistab ülistust
ja viitab Jumala väes mängimisele.
Nii me siis ülistasimegi täies väes igal laupäeva õhtul.
Kas inimesed tajusid ka mingit erinevust?
See on see tore asi kogu loo juures,
et kui Jumala ligiolu on kohal, muutub ka atmosfäär koheselt,
hakates muutma elusid.
Tema ligiolus pole võimalik jääda endiseks.
Peale pausi räägime sellest,
kuidas Kent sai 1983. aastal teada oma tulevikust.
Sellest, et ta saab ülistama Jumala aus
ja rohkelt imesid saab sündima.
See hakab nüüd sündima.
Oleme kohe tagasi.
Naaseme peagi saatesse.
Kui sulle meeldivad me saated
võid neid leida ka me arhiivist 24/7,
jälgides meid kas arvuti, nutitelefoni või iPadi kaudu.
Lisaks sellele võid vaadata ka erilisi õpetus -ja mentorlusprogramme,
mis filmitud meie "Üleoomuliku" saate meediakeskuses.
Õpetamas parimad Jumala sulased erinevate Püha Vaimu andidega.
Ühtlasi on sul võimalus olla kaasas imelise ülistuse ja palveajaga.
Lihtsalt külasta me kodulehte.
ISN on vahend, mis loodud sinu varustamiseks, et olla normaalne.
Selline normaalne nagu Piibel seda kirjeldab.
Õpid, kuidas saada osa Jumala üleloomulikust viisidel
kui ei kunagi varem.
Lihtsalt logi meie kodulehele sisse.
Naaseme saatesse.
Mu tänane külaline tegeles oma asjadega,
olles 1983. aastal ühes kinos Las Vegases,
kus juhtus midagi, mis ületab kõik Hollywoodi filmid.
Mis juhtus?
Olin just lõpetanud 2,5-päevase ülistus-seminari läbiviimise.
Sinna jõudes kogesin väga tugevalt Jumala ligiolu
ja mind otsekui tõmmati toolilt püsti Jumala ligiollu.
Seda on juhtunud vaid paaril korral ja ma ei unusta seda kunagi.
Tõustes Jumala ligiollu, Ta vaatas mind
ja mina mõtlesin, kui ebapüha ma olen ning mis mu elus kõik valesti on.
Kõigele sellele, mis vajab veel muutmist.
Kuid Jumal kõnetas mind oma silmade kaudu ja ütles:
"Sa oled nii hea poeg ja valmistad mulle nii palju rõõmu."
Hakkasin nutma, sest see kõik oli nii võimas,
et ma arvasin, et annan otsad.
Jõudsin üha lähemale ja lähemale Jumalale, kes istus oma troonil
ja ma langesin ühele põlvele Tema ees,
küsides, mida Ta soovib?
Tal oli mõõk käes ja Ta lõi mind täisajaliseks Jumalariigitöö rüütliks.
Ma ühtpidi juba küll olin täisajaga Jumalariigi töös,
aga niipea, kui Ta mõõk tabas mu õlga,
mis oli väga üleloomulik,
hakkasin nägema inimesi tõusmas haiglavoodist
ja imesid sündimas.
Kuhu iganes ma läksin ja laulsin taevaseid laule -
Jumala prohvetlikke laule,
seal said inimesed kõikjal terveks.
See kõik hakkas kohe peale seda kogemust juhtuma.
Osalesin Integrity Music teenistuses vahemikus 1984-1993.
Hakkasin juba aasta varem
nendega koos ja nende heaks ringi reisima
ja kogu see lugu jõudis ühele täiesti teisele tasemele.
Mõelda vaid, et Jumal ise lõi mind rüütliks Tema teenistusse.
See toob veel tänagi kananaha ihule.
See andis mulle ühe teise tasandi,
mille kaudu vabastada Tema ligiolu ja väge
ja puudutada inimesi.
Mis aga on eriti imeline, on see,
et küsimus pole niivõrd inimestele käte peale panemises
ja nende eest Jeesuse nimel palvetamises,
vaid atmosfääris kui sellises.
Jumal ütles sulle, kuidas luua sellist atmosfääri,
et inimesed saaksid olla Tema ligiolus.
Ta käskis sul koondada omavahel ülistuse, palve ja muusika.
Räägi, mis juhtub, kui inimesed on sellises keskkonnas?
Olin 28-aastane, kui Jumal andis mulle ühe konkreetse sõna.
Ta ütles: "Õpeta Kristuse Ihule,
kuidas siduda omavahel palvet ja kiitust
ja ülistavat eestpalvet."
Mu naine ütles: "Kui anname sulle kitarri või klaveri,
siis sa juhid meid 12-14. minutiks sügavale ülistusse,
peale mida tuleb mingi palveteema
ja 10 minutit hiljem juhid sa jälle ülistust.
See tundub olevat kui üks tsükkel:
sügav ülistus, palved ja eestpalved ning jälle sügav ülistus."
See on see, mis aitab inimestel kohtuda Jumalaga.
Usun, et viimase 10-20 aastaga on see pisut kaduma läinud,
aga kui olla piisavalt kaua Jumala ligiolus,
hakkavad inimesed saama ka oodatud palvevastuseid.
Kõik rasked olukorrad, haigused ja deemonlik rõhumine kaovad.
Jumala ligiolul pole piire ja see on piiritu.
Tänu Jumalale Tema ligiolu ja selle piirituse eest,
mis voolab üle inimeste, kui nad selle keskel viibivad
ja muudab neid.
Ütled, et ülistus pole mitte sündmus vaid eluviis.
Räägi palun lähemalt.
Pühapäevahommikune jumalateenistus
võib olla sündmus.
See ei tähenda,
et sa ei võiks ka nädala sees ülistada ja lugeda Piiblit,
kuid usun, et paljud kogudused on pöördunud
sündmuse-põhise kristluse või ka sündmuse-põhise ülistuse poole
Kuid see ei toimi nii.
Kui aga ülistad igapäevaselt, muutud selles ka väga osavaks.
See on iga asjaga nii ja isegi maailm teab seda.
Hea oleks viibida Jumala ligiolus kasvõi 15-20 minutit
ja mitte tingimata 3-4 tundi.
Ülistus on elustiil.
Mu käest on küsitud,
mis eristab mind nii väga teistest ülistusjuhtidest?
Esiteks see, et ma kannan endas Jumala ligiolu.
Küsimus pole selles, et oleksin ülimalt tark või võitud,
aga kui vabastad endas oleva Jumala ligiolu
ja see ongi su eluviis, siis...
Ma ei pea mõtlema mõne ülistusteenistuse jaoks
midagi välja,
sest see kõik juba põleb mu sees.
Mis juhtuks, kui mõne õpilase sees oleks selline tuli?
Mis juhtuks, kui mõni ettevõtja kannaks endas selliselt Jumala au?
Mis juhtuks, kui mõni pereema kannaks endas selliselt Jumala au?
Kui sa kannad endas Jumala au,
tuleb see sinuga kaasa, kuhu iganes sa ka ei läheks.
Midagi on toimumas.
Need, kes on näljased
ja kes õpivad ülistama,
need kannavad ka endas Jumala ligiolu.
Kuid kui siis Jumala au langeb taevast,
mõtle, mida nende kahe omavaheline kokkupõrge
võib korda saata!
Kus on Püha Vaim, seal on ka vabadus.
Olen palvetanud inimeste eest lennujaamades ja autoteenindustes,
sest neil kõigil on oma vajadused
ja mina kannan endas Jumala au, mida ma ei lüli kunagi välja.
Nii saad sellest ligiolust ka välja anda ja seda uskmatutelegi.
Mulle pole veel keegi öelnud: "Ära palveta mu eest!"
Kui seda õigel moel teha, võetakse see ka vastu
ja tänu Jumala aule, mida endas kannad,
võid edastada seda igapäevaselt.
Seetõttu peab ka ülistus olema eluviis.
Apostlite tegudes polnud ülistus sündmus, vaid eluviis.
Jättes kontserdid ja kõik muu välja, siis kuidas sa kodus olles ülistad?
Ma ei lüli seda ülistust endas kunagi välja.
Palvetan pidevalt vaimus ja laulan päeva jooksul palju.
Ma ei näe mingit põhjust, miks see endast välja lülida.
Paljud ütlevad: "Oo, mul on rasked ajad!"
Siis otsi kust iganes võitud ülistus välja
ja püsi Jumala ligiolus nii palju, kui vähegi võimalik.
Tahan peale pausi lasta Kenti nö valla,
nii et olge valmis!
Oleme kohe tagasi.
Naaseme peagi saatesse.
Maailmas valitseb pidev üksteisega võrdlemine ja eristumine.
Päevast päeva on meil silme ees vaid oma kindel nägemus asjadest.
Piibel aga ütleb, et Messias eemaldas juute ja paganaid eraldava vaheseina,
et luua üks uus inimene ja uus inimkond, kellel on täiuse vaim,
et maailm võiks näha suurimat Jumala liikumist eales.
Sid Roth on leidnud Piiblist võtme,
kuidas jõuda juutideni Jumala armastusega.
Üks uus inimkond avab ukse Jumala imedeks ja tunnustähtedeks
ja kõik näevad,
kuidas nähtamatu Jumala tõotused saavad tõeks.
Meie kodulehelt leiad teavet, mis aitab sul mõista,
kuidas üks uus inimkond on oluline, et tuua rahvahulki Jumala juurde.
Õpid mõistma Iisraeli ja Koguduse juudijuuri
ning kuidas kõik maailma rahvad saavad kogema õnnistusi,
mida pole kunagi kogetud kogu inimkonna ajaloos.
Ava meie koduleht ja saa teada,
kuidas üks uus inimene on võti Jumala suurimate õnnistusteni.
Jumala üleloomulikkusel ei ole piire,
nii nagu pole ka piire sinu üleloomulikuks läbimurdeks
ükskõik, kus ja millal.
ISN netivõrgustik on nähtav nii su nutiseadmetes kui Smart-TV's.
Seda tasuta ISN äpi kaudu.
Vaatajad on hämmingus imedest, mida mu saatekülalised kogenud on.
Nüüd on sinulgi võimalus sellest osa saada.
ISN'i kaudu näed saateid 24/7 nii su nutiseadmetes kui Smart-TV's.
Saa osa tipptasemel õpetajate õpetustest
või lugematul hulgal "See on üleloomulik" saadetest.
Lihtsalt lae endale tasuta ISN äpp alla.
Telekavad olid lahedad mu vanemate põlvkonna jaoks.
Tänu ISN äpile võin vaadata, mida iganes soovin
oma ajakava järgi.
Ole valmis oma üleloomulikuks läbimurdeks,
tervenemiseks ja imeks!
Lae endale tasuta ISN äpp alla juba täna.
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Tundsin alati hirmu üleloomulikkuse ees,
kuniks hakkasin vaatama te saadet ja töötasin ka läbi te mentorõppe DVD.
Nüüdseks on hirm kadunud
ja usun, et olen selles vallas saanud Jumalalt midagi." Barbara
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Naaseme saatesse.
Kent, sa ütled, et Jeesus on kõige tuum.
Mida sa selle all mõtled?
Inimesed peaks asetama Jeesuse tagasi oma elu keskpunkti.
Paljud on jäänud eemale
või on liiga hõivatud, tuli pidevalt takus.
Mõni vaataja võib nüüd mõelda:
"Ma saan igati aru, et Jumal on võidnud Kenti selleks,
aga mitte ometi ju mind!
Ma pole mitte keegi!"
Mida sa sellistele inimestele ütleksid?
1. Johannese 2:20 ütleb, et olete saanud Jumala võidmise,
mistõttu hakake tegutsema selles.
Kui ma hakkasin algul ülistust juhtima,
ei pidanud ma end selleks piisavalt heaks,
kuigi inimesed ütlesid, mu elus on midagi teistsugust.
1. Johannese 2:20 ütleb,
et teil on see sama võidmine, et ajada oma igapäeva asju,
palvetada inimeste eest ja ülistada kõrgemal tasemel.
Nii et tehkem siis seda Jeesuse heaks ja auks.
Tahan päästa su nüüd valla,
et võiksid laulda laulu: "Oled imeline siin paigas".
Ma tean, et sa tead, et Jumal on imeline.
Küll aga tahan vaatajaile midagi öelda.
Osad teist ei saa öelda, et Jeesus oleks kogu te elu tuum,
sest te ei tunnegi Teda.
Sul võib olla mingi kogemus Temaga või sa ei tunne Teda üldse.
Või sa arvad, et tunned, kuna käisid lapsena kirikus.
Jeesus aga ütles: "See on igavene elu,
et te võiks isiklikult kogeda ja tunda mind."
Tahan, et paluksid minu järel ja mõtleksid seda kogu südamest,
sest Jeesus juba ootab sind.
Sa saad kogema erinevust.
Sa saad tundma tõde, mis teeb sind vabaks.
Nii et palu koos minuga:
Kallis Jumal.
Ütle seda kohe kõva häälega: Kallis Jumal,
ma olen patune
ja mul on nii kahju selle pärast.
Ma usun,
et Jeesuse veri
peseb mind mu pattudest
ja teeb mind puhtaks.
Jumal, nii hea on olla puhas tänu Jeesuse verele.
Ja kuna ma olen nüüd puhas...
Ja kuna ma olen nüüd puhas,
kutsun ma Sind, Jeesus, tulema mu südamesse.
Ole minu Issand.
Täida mind oma vaimuga,
sest Sa oled mu Issand
ja Sa oled imeline!
Aamen.
Nüüd aga Kent, laulmas meile "Oled imeline siin paigas".
Oled imeline siin paigas Kõikväeline Jumal
Oled imeline Abba Isa
Oled väärt kogu kiitust
Toome Su ette oma elu
Oled imeline siin paigas Kõikväeline Jumal
Issand, me vabastame just praegu kõik ülekanded Sinult.
Aitäh, et puudutad igat oma astjat oma au ja pühadusega.
Me vaatame Sinu peale täna - taevase väe ja Sinu au peale
ja sellele, kuidas puudutad igat südant ja elu täna.
Issand, see kõik on nii ehe, sest Sa oled imeline.
Sa oled imeline!
Oled imeline igas oma astjas, Jeesuse nimel.
Tahan, et keegigi ütleks: "Halleluuja!"
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Tegin kõvasti aiatöid
ja sain nii tugeva seljavalu, et ei saanud liigutadagi.
Mu 6-aastane pidi mu püsti aitama, et saaksin ta kooli viia.
Tagasi tulles panin teleka käima ja nägin te saadet David Herzogiga.
Ta rääkis inimestest, kes olid üleloomulikult kaalu kaotanud
Tõusin peale saate lõppu püsti, mõistes, et mu valu oli kadunud!
Ühtlasi tajusin, et mu püksid lotendavad jalas.
Olin täiesti hämmingus
nii oma tervenemise kui ka kaalukaotuse üle.
Hakkasin mööda tuba ringi tantsima, olles nii tänulik te saate eest."
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Järgmises saates...
Olete te kunagi kuulnud 4. staadiumi vähist?
Mu saatekülalisel oli juba 5. staadiumi vähk,
mis tähendab vähki üle kogu keha, vaid loetud päevad elulootust
ja ei mingit muud võimalust.
Ja siis sai ta hoobilt terveks!
Tõlge: Anne-Ly Raukas